Ο **Ίμρε Σλόσσερ-Λάκατος** (ουγγρικά: *Schlosser-Lakatos Imre*, 11 Οκτωβρίου 1889 – 19 Ιουλίου 1959) ήταν Ούγγρος ποδοσφαιριστής, με καταγωγή από τους Σουηβούς του Δούναβη, ο οποίος αγωνιζόταν στη θέση του επιθετικού.
Θεωρείται ως ο πρώτος μεγάλος ποδοσφαιριστής στην ιστορία της Ουγγαρίας και της ηπειρωτικής Ευρώπης, και ένας από τους κορυφαίους Ευρωπαίους στο πρώτο ήμισυ του 20ού αιώνα. Κατά τη διάρκεια της πολυετούς σταδιοδρομίας του κέρδισε πολλαπλούς τίτλους συλλογικά και ατομικά και έθεσε ρεκόρ, τα περισσότερα των οποίων καταρρίφθηκαν δεκαετίες αργότερα, ή σε εγχώριο επίπεδο διατηρούνται ακόμα, πάνω από ένα αιώνα από την επίτευξή τους.

Βιογραφία
---------

### Πρώτα χρόνια

Γεννήθηκε στη Βουδαπέστη από οικογένεια μεταναστών από την Αυστρία. Το διπλό επίθετο σημαίνει κλειδαράς σε δύο γλώσσες, στη γερμανική το πρώτο και στην ουγγρική το δεύτερο, με το δεύτερο να μην ανευρίσκεται σε όλες τις βιβλιογραφικές αναφορές. Είχε δύο μεγαλύτερα αδέρφια που έγιναν επίσης ποδοσφαιριστές της Φερεντσβάρος. Το ταλέντο του ανακαλύφθηκε για πρώτη φορά στην ηλικία των 11 ετών, όταν άρχισε να παίζει στην παιδική ομάδα του συλλόγου Ρεμένι ΦΚ (*Remény FC*). Αρχικά θεωρούνταν αδύνατος και ακατάλληλος για το άθλημα, δυνάμωσε όμως πολύ παίζοντας από νωρίς το απόγευμα συχνά μέχρι αργά το βράδυ.

### Καριέρα σε συλλόγους

Ξεκίνησε την καριέρα του στην ομάδα της Φερεντσβάρος που ήδη ήταν ένας από τους πιο δημοφιλείς συλλόγους στη χώρα του και του πρόσφερε το πρώτο επαγγελματικό του συμβόλαιο στα 16 του χρόνια. Τοποθετήθηκε αρχικά στην τρίτη ομάδα της στην αριστερή πλευρά, αλλά μετά τον πρώτο του αγώνα μεταφέρθηκε στη δεύτερη, όπου και αγωνίστηκε για τρεις μήνες για να προωθηθεί στη συνέχεια στην πρώτη. Αριστεροπόδαρος, με υψηλού επιπέδου τεχνική, έξυπνος, πονηρός, με μεγάλη ευχέρεια στο σκοράρισμα, και πολύ καλός στο ψηλό παιχνίδι παρά το μέτριο ανάστημά του. Έγινε γνωστός με το προσωνύμιο 
«Σλόζι» (*Slózi*).

Ο πρώτος τίτλος ήρθε το 1905 με την κατάκτηση του πρωταθλήματος, ενώ το 1909 ήρθε και η ατομική καταξίωση: εκτός το συλλογικό εθνικό πρωτάθλημα ο ίδιος σημείωσε 30 από τα 69 τέρματα της ομάδας και τον τίτλο του πρώτου σκόρερ. Στη Φερεντσβάρος κέρδισε το ουγγρικό πρωτάθλημα επτά φορές, συμπεριλαμβανομένων πέντε συνεχόμενων, ενώ ο ίδιος τερμάτισε ως κορυφαίος σκόρερ στο πρωτάθλημα και στις πέντε συνεχόμενες χρονιές έως το 1913. Κατά τη διάρκεια των τελευταίων τριών τίτλων που κέρδισε, δεν ήταν μόνο πρώτος σκόρερ στην Ουγγαρία, αλλά ο κορυφαίος σκόρερ στην ευρωπαϊκή ήπειρο και στον κόσμο, κάτι που επαναλήφθηκε για τέταρτη συνεχόμενη χρονιά το 1914 συμπληρώνοντας έτσι έξι συνεχόμενες χρονιές πρωτιές ως πρώτος σκόρερ του πρωταθλήματος. Η επίδοση αυτή ήταν ρεκόρ που καταρρίφθηκε τρεις δεκαετίες αργότερα από τον Γιόζεφ Μπίτσαν. Στο ημερολογιακό έτος 1912 σημείωσε συνολικά 64 τέρματα σε επίσημους αγώνες, ένα ακόμα ρεκόρ κόσμου. Στον αγώνα απέναντι στη  III. Kerületi TVE (11–3, 9 Ιουνίου 1912) στη σεζόν 1911–12 σημείωσε 8 γκολ, τότε η δεύτερη καλύτερη επίδοση σε αγώνα πρώτης κατηγορίας πρωταθλήματος στην Ευρώπη. Εκείνη τη χρονιά ψηφίστηκε και καλύτερος ποδοσφαιριστής της χώρας. Το 1913 σημείωσε το νικητήριο γκολ στον τελικό του Κυπέλλου απέναντι στη Βουδαπέστη ΑΚ (2–1).

Η περίοδος αυτή της καριέρας του συνδυάστηκε με την ανάπτυξη της Φερεντσβάρος, η οποία έζησε την πρώτη χρυσή της εποχή. Η ομάδα έγινε γνωστό και στην Ευρώπη και το 1911 έκανε επιτυχημένη περιοδεία για φιλικούς αγώνες σε χώρες, όπως η Γερμανία και η Αγγλία. Ο Σλόσσερ έγινε ιδιαίτερα δημοφιλής όχι μόνο για τις εξαιρετικές δεξιότητές του, αλλά και για την ταπεινή, συμπαθητική στάση του και τον αθλητικό τρόπο παιχνιδιού. Η μεγαλύτερη σημασία του ρόλου του οφείλεται στην μεγάλη δημοτικότητα του παιχνιδιού του. Στην ακμή του, για τουλάχιστον μια δεκαετία, χιλιάδες άνθρωποι - τόσο στην πρωτεύουσα όσο και στην ύπαιθρο - τον παρακολουθούσαν από εβδομάδα σε εβδομάδα.
Πάνω από μία φορά, φίλαθλοι πήγαν τον επιθετικό σπίτι στους ώμους τους ή απλώς έπιασαν τα ίδια τα άλογα τραβώντας το καρότσι που τον μετέφερε γύρω από την πόλη. Αυτοί οι υποστηρικτές του από θεατές σταδιακά έγιναν πιστοί οπαδοί του ποδοσφαίρου. Η παρουσία του είχε χρησιμεύσει ως πρότυπο για πολλούς νέους για να ξεκινήσουν το ποδόσφαιρο. Θεωρούταν ως ο πραγματικός «βασιλιάς του ποδοσφαίρου» (στα γερμανικά *Konig des Fussballs*) της εποχής του.

Το 1916 μεταγράφηκε με περιπετειώδη τρόπο στην ΜΤΚ Βουδαπέστης, σημαντικότερο αντίπαλο της προηγούμενης ομάδας του. Η μεταγραφή κέρδισε τα πρωτοσέλιδα των εφημερίδων από τα νέα του μετώπου του Πρώτου Παγκοσμίου Πολέμου. Η αιτία ήταν μια επιπρόσθετη αμοιβή με τη μορφή εισιτηρίων που ζήτησε ο ίδιος πριν από έναν αγώνα Αυστρίας-Ουγγαρίας από τη διοίκηση της ομάδας του, η οποία την αρνήθηκε. Δεν εμφανίστηκε στους αγώνες του πολεμικού πρωταθλήματος, αλλά ούτε σε αυτό αντέδρασε ο σύλλογος. Έτσι, έφτασε η 15η Δεκεμβρίου 1915, η ημερομηνία εφόσον οι προθέσεις για αλλαγή συλλόγου θα μπορούσαν να αναφερθούν στην  Ομοσπονδία. Κάτι τέτοιο δεν έγινε αποδεκτό και από τις 15 Ιουλίου 1916 ξεκίνησε προπονήσεις με τη νέα του ομάδα μετά την υποχρεωτική διακοπή του εξαμήνου. Η Φερεντσβάρος έκανε ότι μπορούσε για να αποτρέψει τη μεταγραφή, αλλά η κατηγορία εις βάρος του παίκτη αποσύρθηκε μία ημέρα πριν από τη σύγκληση της πειθαρχικής ακροαματικής διαδικασίας. για το σκοπό αυτό. Ο ίδιος αργότερα δήλωσε: «Δεν με ωφέλησε δεκάρα η αλλαγή ομάδας. Ωστόσο, το ηθικό μου όφελος είναι ακόμη μεγαλύτερο. Κατηγορήθηκα αθώα, αλλά παρά το γεγονός ότι με σύρανε και με κατηγόρησαν, η αλήθεια αποκαλύφθηκε». Στη νέα του ομάδα έπαιξε έξι χρόνια και κατέκτησε άλλα έξι πρωταθλήματα, στην πιο επιτυχημένη περίοδο στην ιστορία του συλλόγου, που σημείωσε ρεκόρ κόσμου 10 συνεχόμενων πρωταθλημάτων, το οποίο κατσρρίφθηκε επτά δεκαετίες αργότερα. Ήταν πρώτος σκόρερ του πρωταθλήματος άλλη μία φορά (1916–17), την έβδομη στην καριέρα του σημειώνοντας 38 τέρματα σε μόλις 16 αγώνες. Το 1917–18 σημείωσε 41 γκολ σε 22 
συναντήσεις αλλά ο τίτλος του κορυφαίου σκόρερ πήγε στον συμπαίκτη του Άλφρεντ Σάφερ (*Alfréd Schaffer*) με 46 τέρματα (η ομάδα σημείωσε εκείνη τη χρονιά τον αριθμό ρεκόρ των 147 τερμάτων δεχόμενη μόνο 10 έχοντας για προπονητή τον πρωτοπόρο  Άγγλο Τζίμι Χόγκαν).

Με τη σύζυγό του τη δεκαετία του 1910
Το 1926 μετά από ένα διάλειμμα τεσσάρων ετών, η καθιέρωση του επαγγελματισμού στην Ουγγαρία τον επανέφερε στη Φερεντσβάρος για ένα χρόνο και κατέκτησε το πρώτο νταμπλ στην ιστορία του συλλόγου σημειώνοντας 13 γκολ σε 17 αγώνες πρωταθλήματος. Τελείωσε τυπικά την καριέρα του σε ηλικία 39 ετών σε ένα μικρό σύλλογο της Βουδαπέστης στη δεύτερη κατηγορία, την Πεστέρζεμπετ (*Pesterzsébet II*). Ο αποχαιρετιστήριος αγώνας προς τιμή του δόθηκε μεταξύ των επίλεκτων ομάδων της Α' και Β' εθνικής με το Σλόσσερ να αγωνίζεται στη δεύτερη.

Ο Σλόσσερ ήταν ο πιο παραγωγικούς σκόρερ στον κόσμο κατά τις πρώτες δεκαετίες του 20ού αιώνα. Εξακολουθεί να είναι ο πρώτος σκόρερ όλων των εποχών στο ουγγρικό πρωτάθλημα με 411 γκολ σε 301 εμφανίσεις και συνολικά στην καριέρα του 417 σε 318 αγώνες πρώτης κατηγορίας σύμφωνα με την IFFHS. Ήταν ο πρώτος ποδοσφαιριστής που ξεπέρασε τα 400 τέρματα σε πρωταθλήματα πρώτης κατηγορίας, ρεκόρ που καταρρίφθηκε από το Μπίτσαν και πάλι.
Κατακτώντας 13 τίτλους πρωταθλήματος έθεσε ρεκόρ κόσμου που καταρρίφθηκε 84 χρόνια αργότερα από το Νορβηγό Ρόαρ Στραντ. Στους τίτλους αυτούς δεν συμπεριλαμβάνονται δύο ακόμη ανεπίσημοι κατά τη διάρκεια του Πρώτου Παγκοσμίου Πολέμου.

### Διεθνής καριέρα

Έκανε το ντεμπούτο του με την Εθνική Ουγγαρίας σε ιδιαίτερα νεαρή ηλικία, στα 17 του στις 7 Οκτωβρίου 1906 σε αγώνα κατά της Βοημίας, με την οποία οι αθλητικές αρχές της χώρας είχαν αναπτύξει τότε φιλικές σχέσεις. Το παιχνίδι ήταν συναρπαστικό και έληξε με 4–4. Ο Σλόσσερ δεν σκόραρε αλλά η εφημερίδα *Sport-Világ* έγραψε σχετικά: «Ο νεαρός Σλόσσερ πραγματικά προκάλεσε σάλο με το παιχνίδι του. Σημείωσε το πρώτο του γκολ στο δεύτερο αγώνα του στις 4 Νοεμβρίου του ίδιου έτους με αντίπαλο την Αυστρίας. Την ημέρα του αγώνα ήταν 17 ετών και 24 ημερών, ο νεότερος παίκτης που είχε αγωνιστεί και σκοράρει με την εθνική ομάδα, ρεκόρ που παραμένει ακατάρριπτο. Έως το τέλος της καριέρας του εμφανίστηκε σε 68 διεθνείς αγώνες κατά τη διάρκεια των οποίων πέτυχε συνολικά 59 τέρματα. Και οι δύο αυτές επιδόσεις αποτελούσαν ρεκόρ κόσμου στην εποχή του. Αγωνίστηκε σε 26 συνεχόμενους διεθνείς αγώνες, επίσης επίδοση ρεκόρ κόσμου στην εποχή του. Σε 31 αγώνες (από το 1913) ήταν αρχηγός της ομάδας. Ήταν ο πρώτος που ξεπέρασε τα 50 τέρματα σε επίσημες διεθνείς συναντήσεις. Η αποκατάσταση των σχέσεων με την Αυστρία οδήγησε στην καθιέρωση των εθνικών συναντήσεων τη σύγκρουση Ουγγαρίας και Αυστρίας, με τις συνεχείς επιτυχίες της δεύτερης να διακόπτωνται στις 2 Μαΐου 1909 στη Βιέννη με χατ τρικ του Σλόσσερ στο τελικό 4–3, την πρώτη εκτός έδρας νίκη των Ούγγρων στις μεταξύ τους μονομαχίες. Στην εθνική ομάδα ως μόνο επίτευγμα ήταν η συμμετοχή στους Ολυμπιακούς Αγώνες της Στοκχόλμης το 1912, μιας και διεθνείς διοργανώσεις δεν υπήρχαν εκείνα τα χρόνια. Η Ουγγαρία κατέλαβε την πέμπτη θέση, και ο ίδιος συμμετείχε σε τρεις αγώνες σημειώνοντας τέσσερα γκολ, από τα οποία ένα χατ τρικ με αντίπαλο την Εθνική Γερμανίας (το τέταρτο στην διεθνή του καριέρα) και ένα γκολ στον αγώνα κατάταξης απέναντι στην Αυστρία. Η νίκη επί της Αυστρίας είχε μεγάλη ιστορική αξία για το ποδόσφαιρο της τότε ενιαίας χώρας δίνοντας πλέον σαφές προβάδισμα της ανάπτυξης στους Ούγγρους που διατηρούσαν ήδη καλές σχέσεις με την πατρίδα του ποδοσφαίρου Αγγλία. Το ημερολογιακο έτος 1912 σημείωσε 16 γκολ, επίσης ρεκόρ κόσμου στην εποχή του. Η τελευταία συμμετοχή του ήταν στις 10 Απριλίου 1927 με αντίπαλο την Αυστρία. Η διάρκεια της διεθνούς σταδιοδρομίας του, 21 χρόνια είναι από τις μακροβιότερες στην ιστορία, έχοντας σκοράρει για 16 συνεχόμενα χρόνια (1906–1921), μία ακόμη επίδοση ρεκόρ που καταρρίφθηκε σχεδόν ένα αιώνα από την επίτευξή της. Παραμένει τρίτος καλύτερος σκόρερ της εθνικής Ουγγαρίας.

Ο τάφος του Σλόσσερ
Σε περισσότερα από 20 χρόνια καριέρας, σημείωσε τουλάχιστον 570 γκολ σε μόνο 464 επίσημα παιχνίδια, γεγονός που του δίνει την υψηλότατη αναλογία 1,23 γκολ ανά αγώνα, ένα συντελεστή από τους καλύτερους στην παγκόσμια ποδοσφαιρική ιστορία, ενώ αντίστοιχα υψηλή είναι και η παραγωγικότητά του σε αγώνες πρωταθλήματος (1,31). Συμπεριλαμβανομένων των φιλικών το γενικό σύνολο είναι πάνω από 1.016 τέρματα σε 800 συναντήσεις. Σύμφωνα με την RSSSF παραμένει έκτος σκόρερ όλων των εποχών στο επίπεδο της ανώτερης κατηγορίας πρωταθλήματος με τα 417 τέρματα. Η IFFHS τον αναγνωρίζει ως το δεύτερο χρονολογικά κορυφαίο σκόρερ στην ιστορία του ποδοσφαίρου, όταν το 1918 ξεπέρασε τον Στιβ Μπλούμερ. Σύμφωνα με την IFFHS ανέβασε το ρεκόρ στα 504 τέρματα. Τέλος, σύμφωνα με τα στοιχεία της RSSSF του 2021, είναι ο πρώτος ποδοσφαιριστής που ξεπέρασε τα 1.000 γκολ στην καριέρα του στις ομάδες ανδρών συμπεριλαμβανομένων των φιλικών αγώνων.

Εργάστηκε και ως προπονητής σε διάλειμμα της ποδοσφαιρικής σταδιοδρομίας (1922–1926) στη Σουηδία, στην Αυστρία και στην Πολωνία. Το 1922 πήρε μια εντελώς απροσδόκητη απόφαση καθώς δεν έδειξε σημάδια σωματικής αδυναμίας. Δέχθηκε την πρόταση της  Νόρσεπινγκ και μετακόμισε στη Σουηδία, σε ένα πρωτάθλημα που ήταν λιγότερο ανταγωνιστικό από το ουγγρικό. Εκεί έμεινε δύο χρόνια. Μια απογοητευτική πέμπτη θέση στη δεύτερη χρονιά του τον έπεισε να αλλάξει ομάδα και χώρα. Μετακόμισε στη Βίσλα Κρακοβίας, με την ίδια δουλειά ως προπονητής της πρώτης ομάδας, αλλά και η πολωνική εμπειρία δεν αποδείχθηκε πολύ τυχερή. και άρχισε να σκέφτεται σοβαρά την επιστροφή του στα γήπεδα. Η ευκαιρία ήρθε όταν την αυστριακή Βίνερ, που του πρόσφερε την ομάδα νέων και, ταυτόχρονα, το δικαίωμα να αγωνίζεται για την πρώτη ομάδα. Η βραχύβια παρουσία του στην Πολωνία που είχε χαμηλού (συγκριτικά) επιπέδου ποδόσφαιρο εκτιμήθηκε σημαντικά στην ανάπτυξη του αθλήματος στη χώρα. Από το 1930 και μετά έγινε επί σειρά ετών διαιτητής και περιστασιακά προπονητής μικρών ομάδων. Ως προπονητής της Μπουντάφοκ, έπαιξε επίσης σε ένα αγώνα πρωταθλήματος για την ομάδα το 1932.

### Εκτός γηπέδων

Ο Σλόσσερ υπήρξε ιδιαίτερα προσφιλής στους γελοιογράφους με τα στραβά πόδια του. Η συμβολή του στην ανάπτυξη του αθλήματος στη χώρα του ήταν τέτοια που θεωρήθηκε εθνικός θησαυρός, γράφτηκαν ποιήματα γι' αυτόν, παπούτσια και άλογα κούρσας πήραν το όνομά του, γράφτηκαν βιβλία και γυρίστηκε ταινία για τη ζωή του. Ο ίδιος παρέμεινε ένας ταπεινός, ευγενικός άνθρωπος, αγαπητός και σεβαστός από όλους. Η ακμή του συνδυάστηκε με τον ιδιαίτερο τρόπο παιχνιδιού του ποδοσφαίρου της χώρας δημιουργώντας σχολή. Το 1912, παντρεύτηκε την Ερζεμπέτ Φριτς, αδερφή του τερματοφύλακα της ομάδας του, με την οποία απέκτησαν δύο γιους. Το ποδόσφαιρο δεν του προσέφερε οικονομική αυτάρκεια και έτσι δούλεψε από το 1909 εργάστηκε ως διευθυντής του *Water Works of Székesfóváros Budapest* και μετά την αποχώρηση από την ενεργό δράση το 1928 στο Εθνικό Ίδρυμα Κοινωνικών Ασφαλίσεων και αργότερα ως υπάλληλος γραφείου σε επαρχιακές πόλεις. Το 1935 κυκλοφόρησε η αυτοβιογραφία του, η οποία περιέχει σημαντικές πληροφορίες για την ιστορία του ουγγρικού ποδοσφαίρου των μέχρι τότε χρόνων του 20ού αιώνα.  Το 1937, στα πλαίσια των μεταβολών στη χώρα, αναγκάστηκε να αλλάξει το όνομά του σε Σολιμόσι (*Solymosi*). Στην ηλικία των 66 ετών (1955), είχε την τιμή να σφυρίξει το εναρκτήριο λάκτισμα στον 100ό αγώνα των εθνικών ομάδων Ουγγαρίας-Αυστρίας στη Βουδαπέστη μπροστά από 104.000 θεατές. Απεβίωσε το 1959, τρεις μήνες πριν από τα 70ά γενέθλιά του.

Το 1995 ανακηρύχθηκε από την Διεθνή Ομοσπονδία Ιστορίας και Στατιστικής Ποδοσφαίρου (IFFHS) ως ο δεύτερος καλύτερος σκόρερ του 20ού αιώνα στο επίπεδο της υψηλότερης εθνικής κατηγορίας πίσω από τον Πούσκας.

Στατιστική
----------

### Συνολική στατιστική

| Ομάδα | Περίοδος | Επίσημοιαγώνες | Φιλικοίαγώνες | Σύνολο |
| --- | --- | --- | --- | --- |
| αγώνες | γκολ | αγώνες | γκολ | αγώνες | γκολ |
| Φερεντσβάρος | 1906—1915, 1926—1927 | 234 | 353 | 165+ | 233 | 399+ | 586 |
| ΜΤΚ Βουδαπέστης | 1916—1921 | 116 | 138 | 110+ | 164 | 226+ | 302 |
| Βίνερ ΑΚ | 1925—1926 | 17 | 6 | 33+ | 25 | 50+ | 31 |
| 33 ΦΚ | 1927—1928 | 11 | 3 | 1 | 1 | 12 | 4 |
| Πεστέρζεμπετ | 1928 | 2 | 0 | - | - | 2 | 0 |
|
| Μπούνταφοκ ΦΚ | 1932 | 1 | 0 | - | - | 1 | 0 |
| Άλλες ομάδες | 1914—1928 | - | - | 8 | 13 | 8 | 13 |
| Εθνική Ουγγαρίας (FIFA) | 1906—1927 | 68 | 59 | 11 | 4 | 79 | 63 |
| Εθνική Ουγγαρίας (άλλα παιχνίδια) | 1915—1921 | 3 | 3 | - | - | 3 | 3 |
| Επιλογή Βουδαπέστης | 1914—1926, 1946 | 6 | 3 | 7 | 3 | 13 | 6 |
| Επιλογή Βιέννης | 1926 | 2 | 0 | - | - | 2 | 0 |
| Επιλογή πρωταθλήματος | 1928 | 1 | 0 | - | - | 1 | 0 |
| Βουδαπέστη Στρατιωτική | 1914—1915 | 2 | 5 | - | - | 2 | 5 |
| Επιλογή Καποσβάρ | 1944 | 1 | 0 | - | - | 1 | 0 |
| Σύνολα | 464 | 570 | 336+ | 446 | 800+ | 1.016 |

Πηγή : RSSSF - Imre Schlosser (2023)

### Ρεκόρ κόσμου

*Οι επιδόσεις του Σλόσσερ που ήταν ρεκόρ κόσμου είναι οι εξής :*

| Τέρματα πρωταθλήματος πρώτης κατηγορίας | 417 |
| --- | --- |
| Τέρματα πρωταθλήματος πρώτης κατηγορίας σε μία χώρα | 411 |
| Τέρματα σε ένα ημερολογιακό έτος (1912) | 64 |
| Τέρματα σε μία σεζόν πρωταθλήματος (1910–1911) | 42 |
| Τίτλοι πρωταθλήματος πρώτης κατηγορίας | 13 |
| Τίτλοι κορυφαίου σκόρερ πρώτης κατηγορίας πρωταθλήματος | 7 |
| Τίτλοι κορυφαίου σκόρερ πρώτης κατηγορίας πρωταθλήματος παγκόσμια | 4 |
| Διεθνείς συμμετοχές | 68 |
| Διεθνή τέρματα | 59 |
| Συνεχόμενες διεθνείς συμμετοχές | 26 |
| Περισσότερα χατ τρικ σε διεθνείς αγώνες | 5 |
| Περισσότερα διεθνή γκολ σε ένα ημερολογιακό έτος (1912) | 16 |
| Κορυφαίος σκόρερ σε επίσημους αγώνες «υψηλότερου επιπέδου» | 504 |
| Πρώτος ποδοσφαιριστής που ξεπέρασε τα 1.000 γκολ | 1.016 |
|

Πηγές : RSSSF, IFFHS, ARFTS, WFHC, WRA

Σημείωση: *Οι ανωτέρω επιδόσεις πρωταθλήματος αφορούν την ιστορία εθνικών διοργανώσεων*.

### Διεθνείς συμμετοχές και τέρματα

*Ο παρακάτω πίνακας περιλαμβάνει όλες τις επίσημες συμμετοχές και τα τέρματα του Ίμρε Σλόσσερ με την Εθνική ομάδα της χώρας του. Το σκορ της Ουγγαρίας στο αποτέλεσμα αναφέρεται πρώτο. Το ρεκόρ συμμετοχών καταρρίφθηκε με την 46η εμφάνιση (**3 Οκτωβρίου 1915**) και διατηρήθηκε έως τις **26 Οκτωβρίου 1924**. Επανακτήθηκε για σύντομο χρονικό διάστημα με την 66η και την 68η εμφάνιση. Το ρεκόρ τερμάτων καταρρίφθηκε με το 30όγκολ (**3 Ιουλίου 1912**) και διατηρήθηκε έως τις **25 Νοεμβρίου 1953*** .

| α.α. αγώνα | Ημερομηνία | Γήπεδο-Πόλη | Αντίπαλος | Αποτέλεσμα | Τέρματα με α.α. |
| --- | --- | --- | --- | --- | --- |
| **1** | 7 Οκτωβρίου 1906 | Στάδιο Σλάβια,  Πράγα | Βοημία | 4–4 |  |
| **2** | 4 Νοεμβρίου 1906 | Ποδηλατοδρόμιο, Βουδαπέστη | Αυστρία | 3–1 |  1o |
| **3** | 7 Απριλίου 1907 | Ποδηλατοδρόμιο, Βουδαπέστη |  Αυστρία | 5–2 |  |
| **4** | 5 Μαΐου 1907 | Γήπεδο Ραπίντ, Βιέννη | Αυστρία | 1–3 |  |
| **5** | 6 Οκτωβρίου 1907 | Στάδιο Σλάβια, Πράγα |  Βοημία | 3–5 |  |
| **6** | 3 Νοεμβρίου 1907 | Ποδηλατοδρόμιο, Βουδαπέστη |  Αυστρία | 4–1 |  |
| **7** | 5 Απριλίου 1908 | Ποδηλατοδρόμιο, Βουδαπέστη |  Βοημία | 5–2 |  2ο  3ο |
| **8** | 3 Μαΐου 1908 | Χόχε Βάρτε, Βιέννη |  Αυστρία | 0–4 |  |
| **9** | 10 Ιουνίου 1908 | Ποδηλατοδρόμιο, Βουδαπέστη |  Αγγλία | 0–7 |  |
| **10** | 1 Νοεμβρίου 1908 | Ποδηλατοδρόμιο, Βουδαπέστη |  Αυστρία | 5–3 |  4ο  5ο |
| **11** | 4 Απριλίου 1909 | Ποδηλατοδρόμιο, Βουδαπέστη |  Γερμανία | 3–3 |  6ο |
| **12** | 2 Μαΐου 1909 | Γήπεδο Κρίκετ, Βιέννη |  Αυστρία | 4–3 |  7ο  8ο  9ο |
| **13** | 30 Μαΐου 1909 | Ποδηλατοδρόμιο, Βουδαπέστη |  Αυστρία | 1–1 |  |
| **14** | 31 Μαΐου 1909 | Ποδηλατοδρόμιο, Βουδαπέστη |  Αγγλία | 2–8 |  10ο |
| **15** | 7 Νοεμβρίου 1909 | Ποδηλατοδρόμιο, Βουδαπέστη |  Αυστρία | 2–2 |  11ο  12ο |
| **16** | 1 Απριλίου 1910 | Χόχε Βάρτε, Βιέννη |  Αυστρία | 1–2 |  |
| **17** | 26 Μαΐου 1910 | Ποδηλατοδρόμιο, Βουδαπέστη |  Ιταλία | 6–1 |  13ο  14ο |
| **18** | 6 Νοεμβρίου 1910 | Ποδηλατοδρόμιο,  Βουδαπέστη |  Αυστρία | 3–0 |  |
| **19** | 1 Ιανουαρίου 1911 | Σταντ ντε CAP, Παρίσι |  Γαλλία | 3–0 |  15ο  16ο  17ο |
| **20** | 6 Ιανουαρίου 1911 | Αρένα Τσίβικα, Μιλάνο |  Ιταλία | 1–0 |  18ο |
| **21** | 8 Ιανουαρίου 1911 | Χ. Βελοντρόμ, Ζυρίχη |  Ελβετία | 0–2 |  |
| **22** | 7 Μαΐου 1911 | Χόχε Βάρτε, Βιέννη |  Αυστρία | 1–3 |  |
| **23** | 29 Οκτωβρίου 1911 | Ποδηλατοδρόμιο,  Βουδαπέστη |  Ελβετία  | 9–0 |  19ο  20ο  21ο  22ο  23ο  24ο |
| **24** | 5 Νοεμβρίου 1911 | Στάδιο λεωφόρου Üllői, Βουδαπέστη | Αυστρία | 2–0 |  |
| **25** | 17 Δεκεμβρίου 1911 | MTV '79-Platz,  Μόναχο |  Γερμανία | 4–1 |  25ο  26ο |
| **26** | 14 Απριλίου 1912 | Στάδιο λεωφόρου Üllői, Βουδαπέστη |  Γερμανία | 4–4 |  27ο |
| **27** | 5 Απριλίου 1912 | Χόχε Βάρτε, Βιέννη |  Αυστρία | 1–1 |  |
| **28** | 20 Ιουνίου 1912 | Βαλχάλα, Γκέτεμποργκ |  Σουηδία | 2–2 |  |
| **29** | 23 Ιουνίου 1912 | Στάδιο Gamle-Frogner, Χριστιανία |  Νορβηγία | 6–0 |  28ο  29ο |
| **30** | 30 Ιουνίου 1912 | Ολυμπιακό Στάδιο,  Στοκχόλμη |  Μεγάλη Βρετανία | 0–7 |  |
| **31** | 3 Ιουλίου 1912 | Ρασούντα, Στοκχόλμη |  Γερμανία | 3–1 |  30ο  31ο  32ο |
| **32** | 5 Ιουλίου 1912 | Ρασούντα, Στοκχόλμη |  Αυστρία | 3–0 |  33ο |
| **33** | 12 Ιουλίου 1912 | Στάδιο SZKSZ,  Μόσχα |  Ρωσία | 9–0 |  34ο  35ο |
| **34** | 14 Ιουλίου 1912 | Στάδιο SZKSZ,  Μόσχα |  Ρωσία | 12–0 |  36ο  37ο  38ο  39ο  40ο |
| **35** | 3 Νοεμβρίου 1912 | Στάδιο λεωφόρου Üllői, Βουδαπέστη |  Αυστρία | 4–0 |  41ο  42ο |
| **36** | 27 Απριλίου 1913 | Στάδιο WAC-Platz, Βιέννη |  Αυστρία | 4–1 |  |
| **37** | 18 Μαΐου 1913 | Στάδιο λεωφόρου Üllői, Βουδαπέστη |  Σουηδία | 2–0 |  43ο |
| **38** | 26 Οκτωβρίου 1913 | Στάδιο Hungária körút, Βουδαπέστη | Αυστρία | 4–3 |  |
| **39** | 31 Μαΐου 1914 | Στάδιο λεωφόρου Üllői, Βουδαπέστη |  Γαλλία | 5–1 |  |
| **40** | 23 Ιουνίου 1914 | Ρασούντα , Στοκχόλμη |  Σουηδία | 5–1 |  44ο |
| **41** | 25 Ιουνίου 1914 | Ρασούντα, Στοκχόλμη |  Σουηδία | 1–1 |  45ο |
| **42** | 4 Οκτωβρίου 1914 | Στάδιο λεωφόρου Üllői, Βουδαπέστη | Αυστρία | 2–2 |  46ο |
| **43** | 8 Νοεμβρίου 1914 | Στάδιο WAC-Platz,  Βιέννη |  Αυστρία | 2–1 |  |
| **44** | 2 Μαΐου 1915 | Στάδιο Hungária körút,  Βουδαπέστη |  Αυστρία | 2–5 |  |
| **45** | 30 Μαΐου 1915 | Στάδιο WAC-Platz, Βιέννη |  Αυστρία | 2–1 |  47ο |
| **46** | 3 Οκτωβρίου 1915 | Στάδιο WAC-Platz, Βιέννη |  Αυστρία | 2–4 |  48ο |
| **47** | 7 Νοεμβρίου 1915 | Ποδηλατοδρόμιο, Βουδαπέστη |  Αυστρία | 6–2 |  |
| **48** | 4 Ιουνίου 1916 | Στάδιο Hungária körút, Βουδαπέστη |  Αυστρία | 2–1 |  49ο |
| **49** | 1 Οκτωβρίου 1916 | Ποδηλατοδρόμιο, Βουδαπέστη |  Αυστρία | 2–3 |  |
| **50** | 5 Νοεμβρίου 1916 | Στάδιο WAC-Platz, Βιέννη |  Αυστρία | 3–3 |  50ο |
| **51** | 6 Μαΐου 1917 | Στάδιο WAC-Platz,  Βιέννη |  Αυστρία | 1–1 |  51ο |
| **52** | 3 Ιουνίου 1917 | Στάδιο Hungária körút, Βουδαπέστη | Αυστρία | 6–2 |  52ο  53ο |
| **53** | 15 Ιουλίου 1917 | Στάδιο WAC-Platz, Βιέννη |  Αυστρία | 4–1 |  54ο |
| **54** | 7 Οκτωβρίου 1917 | Ποδηλατοδρόμιο, 
 Βουδαπέστη |  Αυστρία | 2–1 |  |
| **55** | 4 Νοεμβρίου 1917 | Στάδιο WAC-Platz, Βιέννη |  Αυστρία | 2–1 |  |
| **56** | 14 Απριλίου 1918 | Στάδιο Hungária körút , Βουδαπέστη |  Αυστρία | 2–0 |  55ο |
| **57** | 12 Μαΐου 1918 | Στάδιο Hungária körút, Βουδαπέστη |  Ελβετία | 2–1 |  56ο |
| **58** | 2 Ιουνίου 1918 | Στάδιο WAC-Platz, Βιέννη | Αυστρία | 2–0 |  57ο |
| **59** | 6 Οκτωβρίου 1918 | Στάδιο WAC-Platz, Βιέννη |  Αυστρία | 3–0 |  |
| **60** | 9 Νοεμβρίου 1919 | Στάδιο Hungária körút, Βουδαπέστη | Αυστρία | 3–2 |  |
| **61** | 24 Οκτωβρίου 1920 | Γερμανικό Στάδιο, Βερολίνο |  Γερμανία | 0–1 |  |
| **62** | 24 Απριλίου 1920 | Σίμεριγκ, Βιέννη | Αυστρία | 1–4 |  |
| **63** | 5 Ιουνίου 1920 | Στάδιο Hungária körút, Βουδαπέστη |  Γερμανία | 3–0 |  58ο |
| **64** | 6 Νοεμβρίου 1920 | Ποδηλατοδρόμιο, Βουδαπέστη |  Σουηδία | 4–2 |  59ο |
| **65** | 18 Δεκεμβρίου 1920 | Στάδιο Hungária körút,  Βουδαπέστη |  Πολωνία | 1–0 |  |
| **66** | 6 Ιουνίου 1926 | Ποδηλατοδρόμιο, Βουδαπέστη | Τσεχοσλοβακία | 2–1 |  |
| **67** | 14 Νοεμβρίου 1926 | Ποδηλατοδρόμιο, Βουδαπέστη |  Σουηδία | 3–1 |  |
| **68** | 10 Απριλίου 1927 | Χόχε Βάρτε, Βιέννη | Αυστρία | 0–6 |  |

Πηγές : Imre Schlosser-Lakatos - Goals in International Matches, Imre Schlosser

Τίτλοι
------

**Φερεντσβάρος**: 

* Πρωτάθλημα Ουγγαρίας (7) : 1905, 1907 , 1909 , 1910 , 1911 , 1912 και 1913
* Κύπελλο Ουγγαρίας (2) : 1913 , 1927

**ΜΤΚ Βουδαπέστης**

* Πρωταθλημα Ουγγαρίας (6) : 1917 , 1918 , 1919 , 1920 , 1921 και 1922

Ατομικές διακρίσεις
-------------------

* Πρώτος σκόρερ πρωταθλήματος Ουγγαρίας (7) : 1909 (30 γκολ) , 1910 (18 γκολ) , 1911 (42 γκολ) , 1912 (40 γκολ) , 1913 (42 γκολ) , 1914 (36 γκολ) , 1917 (38 γκολ)
* Πρώτος σκόρερ στην Ευρώπη και στον κόσμο (4) : 1910, 1911, 1912, 1913
* Πρώτος σκόρερ στην ιστορία του Ουγγρικού Πρωταθλήματος : 411 τέρματα
* Καλύτερος παίκτης στην Ουγγαρία : 1911–12
* IFFHS : 42ος καλύτερος Ευρωπαίος ποδοσφαιριστής του 20ού αιώνα
* IFFHS : 4ος καλύτερος Ούγγρος ποδοσφαιριστής του 20ού αιώνα

Δείτε επίσης
------------

* Κατάλογος ποδοσφαιριστών ανδρών με 500 ή περισσότερα γκολ
* Κατάλογος ποδοσφαιριστών ανδρών με 50 ή περισσότερα διεθνή γκολ
* Κατάλογος ποδοσφαιριστών με τα περισσότερα τέρματα πρωταθλήματος
* Κατάλογος ποδοσφαιριστών που σημείωσαν ρεκόρ με χατ-τρικ

Παραπομπές
----------

1. ↑  «Magyar Életrajzi Lexikon 1000-1990». *www.mek.iif.hu* (στα Ουγγρικά). Ανακτήθηκε στις 29 Μαρτίου 2016.
2. ↑  «I NOSTRI PALLONI D'ORO DAL 1900 AL 2023» (στα Ιταλικά). Αρχειοθετήθηκε από το πρωτότυπο στις 18 Φεβρουαρίου 2024. Ανακτήθηκε στις 18 Φεβρουαρίου 2024.
3. 1 2  «GREAT EXPECTATIONS : The Story of the Hungarian Football Team at the 1912 and 1924 Olympic Games» (στα Αγγλικά). Αρχειοθετήθηκε από το πρωτότυπο στις 20 Ιουλίου 2023. Ανακτήθηκε στις 3 Σεπτεμβρίου 2020.
4. 1 2 3  «IOC : IMRE SCHLOSSER» (στα Αγγλικά). Αρχειοθετήθηκε από το πρωτότυπο στις 22 Ιουλίου 2023. Ανακτήθηκε στις 22 Ιουλίου 2023.
5. 1 2  «THE FIRST EVER PLAYER WITH 500 GOALS - IMRE SCHLOSSER» (στα Αγγλικά). Αρχειοθετήθηκε από το πρωτότυπο στις 26 Μαρτίου 2021. Ανακτήθηκε στις 24 Μαρτίου 2021.
6. 1 2 3 4  «60 éve hunyt el Schlosser Imre, a legendás Slózi» (στα Ουγγρικά). Ανακτήθηκε στις 2 Απριλίου 2020.
7. 1 2 3  «SCHLOSSER IMRE ELSŐ VÁLOGATOTT MECCSE» (στα Ουγγρικά). Αρχειοθετήθηκε από το πρωτότυπο στις 21 Μαΐου 2022. Ανακτήθηκε στις 21 Ιουλίου 2023.
8. 1 2 3 4  «Slózi és az óbudai szál» (στα Ουγγρικά). Αρχειοθετήθηκε από το πρωτότυπο στις 31 Ιανουαρίου 2023. Ανακτήθηκε στις 25 Ιουλίου 2023.
9. 1 2 3  «Imre Schlosser: el gol en la sangre» (στα Ισπανικά). Αρχειοθετήθηκε από το πρωτότυπο στις 22 Ιουλίου 2023. Ανακτήθηκε στις 20 Σεπτεμβρίου 2020.
10. ↑  «ПЕРВАЯ ЕВРОПЕЙСКАЯ СУПЕРЗВЕЗДА» (στα Ρωσικά). Αρχειοθετήθηκε από το πρωτότυπο στις 6 Απριλίου 2022. Ανακτήθηκε στις 4 Οκτωβρίου 2020.
11. 1 2  «G'schichterln ums runde Leder (13) – Vergessene Legenden: Von Torfabriken, mehrfachen Meistern und Weltreisenden» (στα Γερμανικά). Αρχειοθετήθηκε από το πρωτότυπο στις 1 Δεκεμβρίου 2021. Ανακτήθηκε στις 20 Σεπτεμβρίου 2020.
12. 1 2  «Football's most successful former teachers» (στα Αγγλικά). Αρχειοθετήθηκε από το πρωτότυπο στις 21 Ιουλίου 2023. Ανακτήθηκε στις 21 Ιουλίου 2023.
13. 1 2 3  «Los húngaros que hacían más goles que Messi y que Cristiano» (στα Ισπανικά). Αρχειοθετήθηκε από το πρωτότυπο στις 18 Μαρτίου 2017. Ανακτήθηκε στις 18 Μαρτίου 2017.
14. 1 2  «RSSSF : World league Topscorers» (στα Αγγλικά). Ανακτήθηκε στις 2 Απριλίου 2020.
15. ↑  «Battle for 2017 top scorer goes distance as Kane tries to outgun Messi and Ronaldo» (στα Αγγλικά). Ανακτήθηκε στις 17 Μαΐου 2023.
16. ↑  «Players with most goals in a year» (στα Αγγλικά). Αρχειοθετήθηκε από το πρωτότυπο στις 12 Νοεμβρίου 2017. Ανακτήθηκε στις 12 Απριλίου 2020. CS1 maint: Unfit url (link)
17. ↑  «Tempofradi.hu:1912.VI.9. FTC – III. ker. TVE 11:3» (στα Ουγγρικά). Ανακτήθηκε στις 18 Απριλίου 2020.
18. ↑  «UEFA : Onze buts en un match, record d'Europe !» (στα Γαλλικά). Αρχειοθετήθηκε από το πρωτότυπο στις 18 Ιουλίου 2022. Ανακτήθηκε στις 18 Ιουλίου 2022.
19. ↑  «VARGA 4? – PUSKÁS 7-ET, SCHLOSSER 8-AT, DEÁK BAMBA 9-ET, KÁROLY 11-ET IS SZERZETT EGY MECCSEN!» (στα Ουγγρικά). Αρχειοθετήθηκε από το πρωτότυπο στις 8 Φεβρουαρίου 2024. Ανακτήθηκε στις 8 Φεβρουαρίου 2024.
20. ↑  «SCHLOSSER-ÉRA, BAJNOKI CÍMEK, FTC-RÉSZVÉNY – ILYEN VOLT A ZÖLD-FEHÉREK ELSŐ ARANYKORA» (στα Ουγγρικά). Αρχειοθετήθηκε από το πρωτότυπο στις 3 Μαρτίου 2024. Ανακτήθηκε στις 3 Μαρτίου 2024.
21. ↑  «A FRADI GÓLKIRÁLYAI – II. RÉSZ : SCHLOSSER IMRE» (στα Ουγγρικά). Αρχειοθετήθηκε από το πρωτότυπο στις 18 Σεπτεμβρίου 2021. Ανακτήθηκε στις 14 Οκτωβρίου 2020.
22. ↑  «World Soccer : Austria-Hungary: The Great History Game» (στα Αγγλικά). Αρχειοθετήθηκε από το πρωτότυπο στις 27 Νοεμβρίου 2021. Ανακτήθηκε στις 15 Οκτωβρίου 2020.
23. 1 2 3  «Válogatott: 125 éve született az első magyar sztárcsatár» (στα Ουγγρικά). Αρχειοθετήθηκε από το πρωτότυπο στις 10 Μαρτίου 2024. Ανακτήθηκε στις 17 Απριλίου 2020.
24. 1 2  «Schlosser Imre árulása» (στα Ουγγρικά). Ανακτήθηκε στις 23 Μαρτίου 2023.
25. ↑  «AZ ÖRDÖNGÖS SZÉLSŐ, AKI NEM SZERETETT PARANCSRA MASÍROZNI» (στα Ουγγρικά). Αρχειοθετήθηκε από το πρωτότυπο στις 6 Φεβρουαρίου 2024. Ανακτήθηκε στις 6 Φεβρουαρίου 2024.
26. ↑  «The 20 Longest League Title Winning Streaks in European Football» (στα Αγγλικά). Αρχειοθετήθηκε από το πρωτότυπο στις 20 Φεβρουαρίου 2024. Ανακτήθηκε στις 20 Φεβρουαρίου 2024.
27. ↑  «Trivia on Winning Domestic Championships» (στα Αγγλικά). Ανακτήθηκε στις 20 Φεβρουαρίου 2024.
28. ↑  «Hungary - Top scorers» (στα Αγγλικά). Ανακτήθηκε στις 31 Ιουλίου 2020.
29. 1 2  «Prolific Scorers Data - Imre Schlosser - Additional Data» (στα Αγγλικά). Ανακτήθηκε στις 20 Ιουλίου 2023.
30. ↑  «World Record of the national championships (1888/89-2011)» (στα Αγγλικά). Αρχειοθετήθηκε από το πρωτότυπο στις 18 Αυγούστου 2011. Ανακτήθηκε στις 16 Σεπτεμβρίου 2023. CS1 maint: Unfit url (link)
31. 1 2 3 4  «RSSSF : Prolific Scorers Data» (στα Αγγλικά). Αρχειοθετήθηκε από το πρωτότυπο στις 19 Ιανουαρίου 2024. Ανακτήθηκε στις 19 Ιανουαρίου 2024.
32. ↑  «UEFA : Meet Europe's most prolific scorer of all time» (στα Αγγλικά). Αρχειοθετήθηκε από το πρωτότυπο στις 3 Οκτωβρίου 2022. Ανακτήθηκε στις 11 Ιουλίου 2022.
33. ↑  «Which player has won the most trophies?» (στα Αγγλικά). Αρχειοθετήθηκε από το πρωτότυπο στις 16 Μαΐου 2023. Ανακτήθηκε στις 3 Απριλίου 2020.
34. ↑  «Hungary - List of Champions» (στα Αγγλικά). Ανακτήθηκε στις 19 Ιουλίου 2022.
35. 1 2  «История развития футбола в Венгрии» (στα Ρωσικά). Αρχειοθετήθηκε από το πρωτότυπο στις 16 Σεπτεμβρίου 2023. Ανακτήθηκε στις 11 Ιουλίου 2022.
36. 1 2 3 4  «Imre Schlosser-Lakatos - Goals in International Matches» (στα Αγγλικά). Ανακτήθηκε στις 2 Απριλίου 2020.
37. ↑  «ALL TIME RANKING FOR YOUNGEST EUROPEAN SCORERS» (στα Αγγλικά). Αρχειοθετήθηκε από το πρωτότυπο στις 13 Σεπτεμβρίου 2023. Ανακτήθηκε στις 13 Σεπτεμβρίου 2023.
38. ↑  «FIFA : The Messis and Ronaldos of 1912» (στα Αγγλικά). Αρχειοθετήθηκε από το πρωτότυπο στις 9 Οκτωβρίου 2020. Ανακτήθηκε στις 21 Σεπτεμβρίου 2020.
39. ↑  «UEFA : Europe's all-time top international goalscorers» (στα Αγγλικά). Αρχειοθετήθηκε από το πρωτότυπο στις 27 Σεπτεμβρίου 2021. Ανακτήθηκε στις 22 Απριλίου 2021.
40. ↑  «Football's All-Time International Goalscoring Record» (στα Αγγλικά). Αρχειοθετήθηκε από το πρωτότυπο στις 4 Αυγούστου 2021. Ανακτήθηκε στις 18 Απριλίου 2020.
41. 1 2 3  «Players Who Scored 50 International Goals Or More» (στα Αγγλικά). Αρχειοθετήθηκε από το πρωτότυπο στις 5 Δεκεμβρίου 2022. Ανακτήθηκε στις 5 Δεκεμβρίου 2022.
42. ↑  «Soccer Pioneers: the first players to reach 50 international caps (countrywise)» (στα Αγγλικά). Ανακτήθηκε στις 15 Σεπτεμβρίου 2020.
43. ↑  «IFFHS : 55 OFFICIAL INTERNATIONAL WORLD RECORDS 1872 – 1920» (στα Αγγλικά). Αρχειοθετήθηκε από το πρωτότυπο στις 31 Μαρτίου 2021. Ανακτήθηκε στις 9 Μαρτίου 2021.
44. ↑  «The Top 50 International Goalscorers of All Time» (στα Αγγλικά). Ανακτήθηκε στις 20 Ιουλίου 2023.
45. ↑  «Hat trick scorers» (στα Αγγλικά). Ανακτήθηκε στις 13 Ιουλίου 2022.
46. ↑  «OLYMPIC FOOTBALL TOURNAMENT 1912» (στα Αγγλικά). Αρχειοθετήθηκε από το πρωτότυπο στις 27 Μαρτίου 2021. Ανακτήθηκε στις 27 Μαρτίου 2021.
47. ↑  «KOCSIS SZÉDÜLETES 23-ASA; PUSKÁS NÉGY NAPTÁRI ÉVE IS LISTÁS, 1» (στα Ουγγρικά). Αρχειοθετήθηκε από το πρωτότυπο στις 30 Ιανουαρίου 2024. Ανακτήθηκε στις 30 Ιανουαρίου 2024.
48. 1 2  «I Pionieri del calcio – Imre Schlosser, il bomber magiaro con il gol nel sangue» (στα Ιταλικά). Αρχειοθετήθηκε από το πρωτότυπο στις 10 Μαρτίου 2024. Ανακτήθηκε στις 21 Ιουλίου 2023.
49. ↑  «Robbie Keane set for another record thanks to online assist» (στα Αγγλικά). Αρχειοθετήθηκε από το πρωτότυπο στις 28 Ιανουαρίου 2022. Ανακτήθηκε στις 3 Σεπτεμβρίου 2020.
50. ↑  «Most consecutive years scoring International soccer goals: world record set by Robbie Keane» (στα Αγγλικά). Αρχειοθετήθηκε από το πρωτότυπο στις 10 Οκτωβρίου 2020. Ανακτήθηκε στις 9 Οκτωβρίου 2020.
51. ↑  «Hungary - Record International Players» (στα Αγγλικά). Ανακτήθηκε στις 31 Μαρτίου 2021.
52. ↑  «Top 10 most prolific goal scorers in footballing history» (στα Αγγλικά). Αρχειοθετήθηκε από το πρωτότυπο στις 20 Ιουλίου 2023. Ανακτήθηκε στις 2 Απριλίου 2020.
53. ↑  «Mejores goleadores por promedio» (στα Ισπανικά). Αρχειοθετήθηκε από το πρωτότυπο στις 20 Ιουλίου 2023. Ανακτήθηκε στις 30 Σεπτεμβρίου 2020.
54. ↑  «Who scored the most goals in history?» (στα Αγγλικά). Αρχειοθετήθηκε από το πρωτότυπο στις 8 Νοεμβρίου 2022. Ανακτήθηκε στις 18 Νοεμβρίου 2021.
55. ↑  «FROM STEVE BLOOMER TO CRISTIANO RONALDO» (στα Αγγλικά). Ανακτήθηκε στις 4 Μαρτίου 2021.
56. ↑  «Imre Schlosser w Wiśle» (στα Πολωνικά). Ανακτήθηκε στις 3 Σεπτεμβρίου 2020.
57. ↑  «SCHLOSSER IMRE ÉS A MAGYAR FUTBALL 35 ESZTENDEJE (Top Classic Early History Football in Hungary)» (στα Αγγλικά). Ανακτήθηκε στις 11 Σεπτεμβρίου 2020.
58. ↑  «THE DAY WHEN HUNGARY'S STRIKING GREATS WERE RECOGNISED!» (στα Αγγλικά). Ανακτήθηκε στις 15 Σεπτεμβρίου 2020.
59. ↑  «IFFHS STATISTICS - EUROPEAN RECORD ON CAPS IN HISTORY» (στα Αγγλικά). Αρχειοθετήθηκε από το πρωτότυπο στις 13 Νοεμβρίου 2022. Ανακτήθηκε στις 21 Δεκεμβρίου 2021.
60. 1 2 3  «Imre Schlosser» (στα Αγγλικά). Ανακτήθηκε στις 29 Μαρτίου 2016.
61. ↑  «IFFHS Century Elections : European player of the Century» (στα Αγγλικά). Ανακτήθηκε στις 2 Απριλίου 2020.
62. ↑  «Hungary - Player of the Century» (στα Αγγλικά). Ανακτήθηκε στις 12 Οκτωβρίου 2020.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ίμρε Σλόσσερ-Λάκατος** |

* Ίμρε Σλόσσερ-Λάκατος στη FIFA (αρχειοθετημένος) (Αγγλικά)Edit on Wikidata

* Ίμρε Σλόσσερ-Λάκατος's προφίλ παίκτη στο National-Football-Teams.comEdit on Wikidata
* Kicken unter dem Doppeladler - Το ποδόσφαιρο στην Αυστροουγγαρία (Γερμανικά)

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 161609331
* ISNI: 0000 0001 1122 9458

 |

 |